**Nacionalni park Talampaya** (španjolski: *Parque Nacional de Talampaya*) je nacionalni park u sjverozapadnoj argentinskoj Provinciji La Rioja]. Nazvan je po koritu presahle rijeke Talampaya koja opet svoje ime duguje kakan nazivu: *Río seco del tala* ("Prosječena suha rijeka"); *tala* je izraz za sječu stabala, jako čest u Južnoj Americi. 

Satelitski snimak Nacionalnog parka Talampaya
On, zajedno sa sjevernim susjednim pokrajinskim parkom Ischigualasto (Provincija Santa Cruz) pripada istoj geološkoj formaciji u kojoj je pronađeno najviše fosila biljaka, dinosaura i predaka sisavaca, koji otkrivaju evoluciju kralježnjaka i prirodnog okoliša razdoblja trijasa. Zbog toga su ova dva zaštićena područja, površine od 275.300 ha, upisani na UNESCO-v popis mjesta svjetske baštine u Americi 2000. godine.

Odlike
------

Nacionalni park Talampaya, površine 2.150 km², nalazi se na krajnjem zapadu pampaskih brda, između gorja *Cerro Los Colorados* na zapadu i *Sierra de Sañagastana* na istoku, na nadmorskim visinama od oko 1.500 m. Osnovan je 1997. godine kako bi se zaštitili važna arheološka i paleontološka nalazišta, ali i prirodni okoliš tipične pustinjsko-planinske flore i faune. Njegov krajolik crvenog pješčenjaka je uvelike oblikovan erozijama voda i vjetrova u aridnoj klimi s velikim razlikama temperatura noći i danju, te sezonskim padalinama ljeti i jakim vjetrovima u proljeće. Tako klanac Talampaya ima stijenovite litice od 80 do 143 m visine.

U takvim uvjetima su u presušenim nanosima drevne rijeke sačuvani, premda ne u takvom broju i značaja kao u obližnjem parku Ischigualasto, ponajbolji fosili iz razdoblja kasnog trijasa (karnik), stari od 231,4 do 225,9 milijuna godina.

Također su pronađeni i ostaci domorodačkih naselja s petroglifima, poput naselja *Puerta del Cañón*. Ovi polunomadski lovci-sakupljači su bili pod kasnim Inka utjecajima, što čini Talampayu najjužnijim područjem ovog utjecaja.

U uskom dijelu klanaca nalazi se botanički vrt s lokalnim vrstama biljaka. Od životinja u parku se mogu pronaći životinje koje su važne, bilo da su endemične ili nacionalni simboli, kao što su: gvanako, puma, zec, patagonska mara *(Dolichotis patagonum)*, viskača *(Lagidium and Lagostomus)*, lisica i andski kondor.

* Parque Nacional de Talampaya*Parque Nacional de Talampaya*
* Ulaz u klanac TalampayaUlaz u klanac Talampaya
* Litice klanca TalampayaLitice klanca Talampaya
* Ciudad Perdida*Ciudad Perdida*
* Petroglifi u parkuPetroglifi u parku

Izvori
------

1. ↑  World Heritage Committee Inscribes 61 New Sites on World Heritage List, 30. studenog 2000. () Preuzeto 11. kolovoza 2012.

Vanjske veze
------------

***Nacionalni park Talampaya*** na Wikimedijinoj ostavi

* službena web-stranica ()
* karta, povijest i opis parka Arhivirano 2008-05-16 na Wayback Machine-u
* Fotografije i povijest Arhivirano 2011-01-06 na Wayback Machine-u ()
* Talampaya i Dolina mjeseca ()

| * p
* r
* u
Svjetska baština u Argentini |
| --- |
|  | 
Jezuitske misije Guarana 1 • Cueva de las Manos • Nacionalni park Iguazú • Pokrajinski park Ischigualasto i Nacionalni park Talampaya • Graditeljski spomenici jezuita u Córdobi • Nacionalni park Los Glaciares • Quebrada de Humahuaca • Poluotok Valdes
 | Argentinska zastava |
| **Nematerijalna svjetska baština Argentine**
Tango2
 |
| 
1Zajednička svjetska baština Argentine i Brazila, 2Zajednička svjetska baština Argentine i Urugvaja
 |